b"\n_START_ARTICLE_\nWhitney Port\n_START_SECTION_\nUra\n_START_PARAGRAPH_\nPort on ty\xc3\xb6skennellyt stylistin\xc3\xa4 Teen Voguella vuosina 2005\xe2\x80\x932007, mink\xc3\xa4 j\xc3\xa4lkeen h\xc3\xa4n ty\xc3\xb6skenteli PR-firma People's Revolutionilla, molemmissa yhdess\xc3\xa4 Lauren Conradin kanssa. Vuonna 2008 h\xc3\xa4n muutti New Yorkiin saatuaan t\xc3\xb6it\xc3\xa4 muotisuunnittelija Diane von F\xc3\xbcrstenbergilt\xc3\xa4, jossa h\xc3\xa4n ty\xc3\xb6skenteli vuoden 2009 huhtikuuhun saakka. Marraskuussa 2008 Port esitteli coctail- ja juhlamekoista koostuvan malliston, joka kantaa nime\xc3\xa4 Whitney Eve. Syyskuussa 2009 Whitney Eve Spring/Summer 2010 -mallisto esiteltiin New Yorkin muotiviikoilla. Vuonna 2010 Whitney my\xc3\xb6s poseerasi Maxim lehdess\xc3\xa4. Port kirjoitti my\xc3\xb6s ensimm\xc3\xa4isen kirjansa nimelt\xc3\xa4 True Whit: Designing a Life of Style, Beauty, and Fun.  Vuonna 2015 Whitney muutti Australiaan. Austaliassa on my\xc3\xb6s liike nimelt\xc3\xa4 Seagulls of St Kilda, joka myy Whitneyn malliston vaatteita.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nWhitney seurusteli The Cityn aikaan australialaisen muusikon, Jay Lyonin kanssa. Whitneyn ja Jayn suhde p\xc3\xa4\xc3\xa4ttyi The Cityn 1. tuotantokauden viimeisess\xc3\xa4 jaksossa. Vuonna 2012 Whitney ja The Cityn tuottaja Tim Rosenman alkoivat seurustella ja vuonna 2013 pari meni kihloihin. He ostivat my\xc3\xb6s asunnon Australiasta vuonna 2015. Vuoden 2015 lopulla Whitney ja Tim meniv\xc3\xa4t naimisiin."